ติดตามการประชุม กนง., ตัวเลขส่งออกไทย และถ้อยแถลงของ รมว.คลัง และประธานเฟด วันพุธที่ 24 นี้ / FED ไม่ต่ออายุโครงการการปรับเกณฑ์ SLR
22 มีนาคม 2564

ติดตามการประชุม กนง., ตัวเลขส่งออกไทย และถ้อยแถลงของ รมว.คลัง และประธานเฟด วันพุธที่ 24 นี้ / FED ไม่ต่ออายุโครงการการปรับเกณฑ์ SLR  

สำหรับปัจจัยกำหนดราคาน้ำมันดิบในสัปดาห์หน้าได้แก่ ทิศทางการฟื้นตัวของอุปสงค์หลังสหรัฐฯผ่านมาตรการกระตุ้นเศรษฐกิจ 1.9 ล้านล้านเหรียญสหรัฐฯ และการคลายล๊อคดาวน์หลังจำนวนผู้ติดเชื้อโควิด-19 ในสหรัฐฯทยอยลดลง แม้ตัวเลขในยุโรปจะยังกดไม่ค่อยลงเพราะการจัดสรรวัคซีนยังล่าช้ากว่าแผนที่วางไว้ ถ้อยแถลงของ รมว.คลัง และประธานเฟดซึ่งจะมีผลต่อค่าเงิน USD นโยบายด้านต่างประเทศของสหรัฐฯกับอิหร่าน และจำนวน oil rig count ที่สัปดาห์ล่าสุดปรับเพิ่มขึ้น 9 แท่น (สูงสุดนับแต่เดือน ม.ค.) เป็น 318 แท่น (สูงสุดนับแต่เดือน พ.ค. 20) 

ติดตามดัชนีค่าระวางเรือเทกองซึ่งปรับตัวขึ้น 3% เมื่อคืนวันศุกร์ และ 16% ในสัปดาห์ที่ผ่านมาจากแรงหนุนของ Restocking demand  อย่างไรก็ตามให้จับตาราคาสินแร่เหล็กและ Coking coal ของจีนที่ตลาด Dalian ปรับตัวลง 3.5% และ 4.5% ตามลำดับ เมื่อวันศุกร์ที่ผ่านมาจากข่าวที่รัฐบาลท้องถิ่นของ Tangshan จะให้ลดกำลังการผลิตเหล็ก 30-50% เพื่อลดการปล่อยมลพิษ อาจส่งผลกระทบต่อทิศทางค่าระวางเรือขนาดใหญ่และขนาดกลางในระยะถัดไป ทั้งนี้ผลผลิต crude steel จากเมือง Tangshan ในมณฑลเหอเป่ย คิดเป็นสัดส่วน 14% ของประเทศจีน 

ในแง่ผลตอบแทนพันธบัตรรัฐบาล ติดตามการประชุม กนง. และถ้อยแถลงของ รมว.คลัง และประธานเฟด วันพุธที่ 24 ซึ่งจะส่งผลต่อการเคลื่อนไหวของ Bond yield ศูนย์วิจัยกสิกรไทยประเมินว่า น่าจะยังเห็นแนวโน้มขาขึ้นของบอนด์ยีลด์สหรัฐฯและไทยในช่วงที่เหลือของปี 2564 โดยคาดว่า บอนด์ยีลด์สหรัฐฯ อายุ 10 ปีอาจขยับสูงขึ้นไปที่ 1.80% ซึ่งอาจส่งผลให้บอนด์ยีลด์ไทยอายุ 10 ปีทรงตัวอยู่ในกรอบสูงต่อเนื่องเหนือระดับ 2.00% ในปีนี้ กอปรกับ การตัดสินใจของเฟดที่ตัดสินใจไม่ต่ออายุโครงการการปรับเกณฑ์ SLR  (Supplementary Leverage Ratio) ซึ่งส่งผลให้สถาบันการเงินอาจต้องมีการขายบอนด์ในตลาดออกมาเพื่อรักษาเกณฑ์ SLR ให้ไม่ต่ำกว่า 3% 

บอนด์ยีลด์ไทยที่เพิ่มขึ้น ทำให้ทั้งภาครัฐและภาคเอกชนไทยต้องแบกรับต้นทุนดอกเบี้ยส่วนเพิ่ม ส่งผลภาระดอกเบี้ยจะสูงขึ้น 9,050-10,800 ล้านบาท เอกชนรับ 5,500-6,200 ล้านบาทขึ้นกับเครดิต ส่วนรัฐ 3,550-4,600 ล้านบาท 

และประเด็นในช่วงอาทิตย์ที่ผ่านมา ติดตามความคืบหน้าของการเรียกคืนใบอนุญาตนำเข้าเมล็ดพันธุ์กัญชงชั่วคราวเนื่องจากคณะกรรมการยาเสพติดมีคำสั่งให้ปรับรายละเอียด เช่น การนำเข้าแต่ละครั้งจะต้องขออนุญาตจากทาง อย. และระบุรายละเอียดต่างๆ ให้ชัดเจน เป็นต้น นอกจากนี้ทาง อย. ได้เปิดทำประชาพิจารณ์เรื่องการใส่ CBD ในเครื่องสำอางในสัปดาห์ที่ผ่านมา และเตรียมเสนอคณะกรรมการเครื่องสำอางพิจารณาในลำดับถัดไป ก่อนที่จะเตรียมพิจารณาอนุมัติให้ใส่ CBD ในอาหารในเดือน เม.ย. นอกจากนี้คาดว่าจะเริ่มเห็นบริษัทที่ทยอยได้รับไลเซนส์การปลูกและสกัดจาก อย. ในช่วง 1-2 สัปดาห์นี้ 

มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1,550-70จุด แนะ BLA  

หุ้นแนะนำ BLA (พื้นฐาน 28.50 บาท) คาดการณ์ว่า FYP จะโตแข็งแกร่งและการฟื้นตัวของ EV/VNB ในปี 2564-65, , เราคาดว่า EV/VNB จะโตต่อเนื่องในปี 2564-66 และคาดกำไรฟื้นตัวสู่ระดับก่อนเกิดวิกฤตโควิด-19 ตั้งแต่ปี 2564, ในเชิงกลยุทธ์ อัตราผลตอบแทนพันธบัตรที่ชันตัวจะเป็นบวกต่อ BLA จากทั้งการตัดสินใจของเฟดที่ตัดสินใจไม่ต่ออายุโครงการการปรับเกณฑ์ SLR  (Supplementary Leverage Ratio), ติดตามการประชุม กนง. และถ้อยแถลงของ รมว.คลัง และประธานเฟด วันพุธที่ 24 รายงานตัวเลขเศรษฐกิจ วันจันทร์ ติดตาม การกำหนดอัตราดอกเบี้ยของธนาคารกลางจีนคาดคงดอกเบี้ยนโยบาย Loan Prime Rate ที่ 3.85% และยอดขายบ้านมือสองของสหรัฐฯ เดือน ก.พ. คาด -3% MoM เป็น 6.49 ล้านยูนิต วันอังคาร ติดตาม ตัวเลขยอดขายบ้านใหม่ของสหรัฐฯ เดือน ก.พ. คาด -6.5% MoM เป็น 8.76 แสนยูนิต วันพุธ ติดตาม ตัวเลขส่งออก และนำเข้าของไทย เดือน ก.พ. คาด -2.77% YoY และ +11.50% YoY ตามลำดับ และคาดไทยเกินดุลการค้า 1.5 พันล้านเหรียญสหรัฐฯ การประชุม กนง.ของไทยคาดคงอัตราดอกเบี้ยนโยบายที่ 0.50% ถ้อยแถลงของ รมว.คลังสหรัฐฯ และประธานเฟดต่อคณะกรรมธิการวุฒิสภาฯเรื่องภาวะเศรษฐกิจ และมาตรการให้ความช่วยเหลือชาวสหรัฐฯช่วงโควิด-19 หรือ CARES Act ตัวเลข PMI คาดการณ์ของเยอรมัน และอังกฤษเดือน มี.ค. คาดทรงตัว MoM ที่ 61 จุด และ 58.1 จุดตามลำดับ ขณะที่ตัวเลข PMI คาดการณ์ของยูโรโซน และสหรัฐฯเดือน มี.ค. คาดทรงตัว MOM ที่ 54.9 จุด และ 59.4 จุด ตามลำดับ ตัวเลข Core Durable Goods Orders สหรัฐฯ เดือน ก.พ. คาด +0.6% MoM และตัวเลขปริมาณน้ำมันดิบคงคลังสหรัฐฯ รายสัปดาห์คาด +2.96 ล้านบาร์เรล วันพฤหัสฯ ติดตาม ถ้อยแถลงของประธาน ECB และตัวเลขการขอรับสวัสดิการว่างงานรายสัปดาห์ของสหรัฐฯ วันศุกร์ ติดตาม ตัวเลขผลผลิตภาคอุตสาหกรรมของไทยเดือน ก.พ. คาด +0.6% YoY ตัวเลข German Ifo Business Climate Index เดือน มี.ค. คาด +0.8% MoM เป็น 93.2 จุด ตัวเลข Core PCE Price index ของสหรัฐฯ เดือน ก.พ. คาด +0.1% MoM และ +1.5% YoY